CELEX: C2007/117/16
Language: mt
Date: 2007-05-26 00:00:00
Title: Kawża C-131/07: Talba għal deċiżjoni preliminari mressqa mill-Commissione tributaria provinciale di Latina (l-Italja) fil- 5 ta' Marzu 2007 — Michele Ciampi vs Agenzia Entrate Ufficio Latina

26.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 117/9
            
         Talba għal deċiżjoni preliminari mressqa mill-Commissione tributaria provinciale di Latina (l-Italja) fil-5 ta' Marzu 2007 — Michele Ciampi vs Agenzia Entrate Ufficio Latina
   (Kawża C-131/07)
   (2007/C 117/15)
   Lingwa tal-kawża: It-Taljan
   Qorti tar-rinviju
   Commissione tributaria provinciale ta' Latina (L-Italja).
   Partijiet fil-kawża prinċipali
   
      Rikorrent: Michele Ciampi.
   
      Konvenuta: Agenzia Entrate Ufficio Latina.
   Domandi preliminari
   
               1)
            
            
               Is-sentenza C-207/04 (1) għandha tiġi interpretata fis-sens li l-leġiżlatur Taljan kellu jestendi għall-irġiel il-limitu ta' età vantaġġuż previst għan-nisa?
            
         
               2)
            
            
               Fil-każ in eżami għandu jiġi deċiż li, fir-rigward ta' l-irġiel li għandhom 'il fuq minn 50 sena, għandha tapplika rata tat-taxxa ekwivalenti għal nofs dik prevista mit-tassazzjoni tat-T.F.R. fuq is-somom ta' flus mogħtija bħala inċentiv għal irtirar kmieni mix-xogħol?
            
         
               3)
            
            
               Fid-dawl tal-fatt li s-somom ta' flus imħallsa mill-persuna taxxabbli taħt l-Irpef mhumiex ikkunsidrati bħala parti mis-salarju peress li mhumiex imħallsa mill-persuna li timpjega minħabba relazzjoni ta' xogħol u, fid-dawl tal-fatt li s-somma ta' flus imħallsa, sabiex tiffavorixxi l-inċentiv, mill-persuna li timpjega lill-impjegat mhijiex meqjusa bħala salarju, huwa konformi mad-dritt Komunitarju li jiġi deċiż li d-differenza fl-età, 50 sena għan-nisa u 55 għall-irġiel, hija kuntrarja għad-dritt Komunitarju, meta wieħed jikkunsidra li d-Direttiva 79/7 (2) tippermetti lill-Istati Membri jistabbilixxu limiti differenti ta' età għall-pensjoni?
            
         
               4)
            
            
               L-interpretazzjoni tad-dritt Komunitarju (Direttiva tal-Kunsill 76/207/KEE (3), tad-9 ta' Frar 1976, li tipprojbixxi d-diskriminazzjoni bbażata fuq is-sess) tipprekludi l-applikazzjoni tad-dispożizzjoni nazzjonali li wasslet sabiex dan il-każ jitressaq quddiem il-Qorti tal-Ġustizzja, li għal din il-qorti nazzjonali jkun ifisser li d-dispożizzjoni nazzjonali (Artikolu 17 li issa sar il-paragrafu 4a ta' l-Artikolu 19) hija inkompatibbli mad-dritt Komunitarju jew ma tipprekludix din l-applikazzjoni u għalhekk id-dispożizzjoni nazzjonali hija kompatibbli mad-dritt Komunitarju?
            
         
      (1)  Ġabra 2005, p. I-07453.
   
      (2)  ĠU 1979, L 6, p. 24.
   
      (3)  ĠU L 39, p. 40.